**Görbeháza Község Önkormányzata**

**Képviselő-testületének**

**3/2018. (I.26.) önkormányzati rendelete**

**a mezei őrszolgálat működéséről és a mezőőri járulékról szóló 17/2017.(V.26.) önkormányzati rendelet módosításáról**

Görbeháza Község Önkormányzatának Képviselő-testülete a fegyveres őrségről, a természetvédelmi és mezei őrszolgálatról szóló 1997. évi CLIX. törvény 19. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva, Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2015.(VIII.14.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága* véleményének kikérésével a következőket rendeli el:

**1. §**

A mezei őrszolgálat működéséről és a mezőőri járulékról szóló 17/2017.(V.26.) önkormányzati rendelet (a továbbiakban. Rendelet) 4. § (2) bekezdése helyébe a következő rendelkezés lép:

„(2) Az (1) bekezdésben megjelölt járulékot a kerekítés szabályai szerint tényleges földhasználóként/tulajdonosként összevontan, egész hektárra kell megállapítani.”

**2. §**

A Rendelet 1. melléklet utolsó mondata helyébe a következő rendelkezés lép:

„A járulékot a kerekítés szabályai szerint tényleges földhasználóként/tulajdonosként összevontan, egész hektárra kell megállapítani.”

**3. §**

1. Ez a rendelet a kihirdetést követő napon lép hatályba.

Giricz Béla Lászlóné Dr. Juhász Péter

polgármester jegyző

Záradék:

A rendeletet a mai napon kihirdettem.

Görbeháza, 2018. január 26.

Dr. Juhász Péter

jegyző